Un eurodeputat al Partidului Social Democrat (SPD), aflat la putere în Germania, a fost grav rănit de necunoscuţi în timp ce lipea afişe electorale, au anunţat sâmbătă poliţia şi ministrul de interne, care a avertizat împotriva creşterii “violenţei antidemocratice”, relatează dpa, AFP şi Reuters, conform agerpres.ro.
Matthias Ecke, în vârstă de 41 de ani, cap de listă al SPD în Saxonia pentru alegerile europene din iunie, a fost lovit de patru necunoscuţi în timp ce punea postere la Dresda, capitala landului estic. Potrivit unei surse a SPD, bărbatul va trebui supus unei intervenţii chirurgicale în urma rănilor suferite.
Înainte de agresiunea asupra lui Ecke, un alt bărbat de 28 de ani care lipea afişe pentru Verzi pe aceeaşi stradă a fost lovit “cu pumnii şi picioarele”, iar anchetatorii bănuiesc acelaşi grup de agresori.
“Dacă se confirmă motivaţia politică, acest act grav de violenţă, cu câteva săptămâni înaintea alegerilor europene, constituie în acelaşi timp un grav atac împotriva democraţiei”, a subliniat titulara Internelor, Nancy Faeser, într-un comunicat.
Preşedinta Parlamentului European, Roberta Metsola, s-a numărat între numeroşii politicieni europeni care şi-au manifestat simpatia faţă de Ecke, declarându-se într-un mesaj pe reţeaua X “îngrozită de acest atac perfid”.
Numărul atacurilor asupra politicienilor din partidele reprezentate în parlament s-a dublat din 2019, arată cifrele guvernului german făcute publice în ianuarie.
Responsabili ai SPD din Saxonia au menţionat un rol în acest sens al partidului de extremă dreapta AfD (Alternativa pentru Germania), care creşte puternic în sondaje.
“Seminţele plantate de AfD şi alţi extremişti de dreapta sunt pe cale să germineze. Partizanii lor sunt complet dezinhibaţi şi ne consideră clar pe noi, democraţii, ca fiind vânat”, au deplâns liderii regionali ai partidului, Henning Homann şi Kathrin Michel.
Eurodeputat german încasa 150 de euro de la fiecare vizitator pe care îl aducea la PE
Sistemul folosit de Brok i-a adus în urma vizitelor din 2016 și 2017 aproximativ 18.000 de euro, potrivit unor documente obținute de Politico.
Taxa de 150 de euro era încă aplicată și anul trecut, potrivit unui program din iunie 2018 care detalia vizitele.
Elmar Brok, în vârstă de 72 de ani, este unul dintre apropiații Angelei Merkel și unul dintre veteranii Uniunii Europene. Brok este mai influent decât miniştrii germani de externe şi mai puternic decât comisarii europeni. La uşa lui bat şefii diplomaţiei din ţările Uniunii şi din ţările terţe, relaţia cu Brok fiind un punct inconturnabil în stabilirea unor bune relaţii în capitala europeană.